**Espanjan energiapolitiikka** kertoo Espanjan energiapolitiikasta eli energian käytön kehityksestä ja ohjaamisesta mukaan lukien energiantuotanto, sähköntuotanto, lämmöntuotanto, jakelu, kulutus ja yhteiskunnallinen vaikuttaminen ja keskustelu aiheesta. Siihen sisältyvät lait, sopimukset, verot ja ohjauskeinot. Espanja on Euroopan unionin jäsen ja EU:n lainsäädäntö sitoo Espanjaa.

Tuonti ja vienti
----------------

IEA:n mukaan vuonna 2007 Espanja oli *9. suurin öljyntuojamaa* : 81 Mt (3 % maailman tuonnista), *7. maakaasun tuojamaa* (39 mrd. kuutiota =5 %), *10. kivihiilen tuojamaa* (19Mt =2 %).

Sähköntuotanto ja kulutus
-------------------------

*Pääartikkeli: Sähköntuotanto*

| Sähkö asukasta kohti Espanjassa (kWh/as.) |
| --- |
| EU-15 | Kulutus | Tuotanto | Foss. | Ydin | UE-Bio | Bio+jäte | UE % |
| 2004 | 6 489 | 6 559 | 3 739 | 1 490 | 1 174 | 157 | 20,5 % |
| 2005 | 6 744 | 6 776 | 4 244 | 1 326 | 1 135 | 71 | 17,9 % |
| 2006 | 6 734 | 6 862 | 4 208 | 1 234 | 1 305 | 115 | 21,1 % |
| 2008 | 6 523 | 6 764 | 4 066 | 1 286 | 1 318 | 94 | 21,6 % |
| Ero 2004-8 | +34 | +205 | +327 | -204 | +144 | -63 | - |
| Ero 2004-8 | +1 % | +3 % | +9 % | -14 % | +12 % | -40 % | + 1,1 %-yks. |
| \* UE-Bio sisältää vesivoiman, tuulivoiman, aurinkosähkön ja geotermisen sähkön\* UE % = (uusiutuvan sähkön oma tuotanto / sähkön kulutus) \* 100 % |

IEA:n mukaan Espanjan sähkönkulutus oli 283 TWh ja 6 296 kWh/as vuonna 2007. Vuonna 2006 Espanjan sähkönkulutus asukasta kohti oli 38 % Suomen vastaavasta luvusta.

### Tuulivoima

*Pääartikkeli: Tuulivoima Espanjassa*
Espanjassa oli tuulivoimaa 28 139 MW vuonna 2021, 19 149 MW vuonna 2009 ja 11 615 MW vuonna 2006.

Ydinvoima
---------

Espanja keskeytti Armintzan kalastajakylässä sijaitsevan ydinreaktorin rakentamisen vuonna 1984. Rakentamista ei ole jatkettu (2010).

Energiatehokkuus
----------------

Maaliskuussa 2007 Euroopan neuvosto nimesi energiatehokkuuden keskeiseksi osaksi ilmastonmuutos- ja energiastrategiaa. Neuvosto asetti tavoitteeksi 20 % energiankulutuksen säästön vuonna 2020. Direktiivi velvoittaa jäsenmaita myös yhdeksän prosentin loppukäytön energiansäästöön vuonna 2016. Espanja tavoite on direktiiviä kunnianhimoisempi 11 % säästö vuonna 2012.

Energiansäästöohjelma 2008
--------------------------

Espanja hyväksyi 1. elokuuta 2008 energiansäästöohjelman, jonka päämäärä on vähentää maan öljynkulutusta 10 % 2011 mennessä. Ohjelma maksaa 245 miljoonaa euroa. Kauppa- ja teollisuusministeri Miguel Sebastianin mukaan se säästää yli neljä miljardia euroa öljykustannuksissa. Ohjelmaan sisältyy:

* nopeusrajoitus kaupunkien sisääntuloteillä -20%
* metroliikenteen tehostus
* yli 100 hengen työpaikkojen yhteiskuljetus julkisin varoin
* busseissa 20 % biopolttoainetta vuodesta 2009 alkaen
* pyöräteiden ja kaupunkipyörien lisäys
* 2 energiansäästölamppua/talous
* moottoriteiden valaistuksen puolitus
* yli 15 v. vanhojen autojen vaihdon tuki
* sähköautohankkeiden tuki

Ympäristöjärjestöjen mukaan tehokkaampaa olisi puuttua energiankulutuksen kasvun syihin ja lisätä uudistuksia. Heidän mukaansa ohjelmaa voisi parantaa kieltämällä hehkulamput, energiaa tuhlaavat kodinkoneet ja autot ja lisäämällä ympäristövero ja vanhojen asuntojen avustukset niiden kunnostamiseksi energiatehokkaiksi.

Liikenne
--------

Barcelonassa liikenteen nopeusrajoitus on laskettu 100–120 km/h arvoon 80 km/h tammikuussa 2008. Viranomaisten mukaan päästöt ovat vähentyneet 17 % ja onnettomuudet 50 %.

Uusiutuva energia
-----------------

*Katso myös: Uusiutuva energia Espanjassa*
Euroopan komission suunnittelema uusiutuvan energian velvoite Espanjalle on energiankulutuksen uusiutuvan energia osuuden lisäys 8,7 %:sta vuonna 2005 20 %:iin vuonna 2020. Espanjan tavoitteena on 30 % sähköstä uusiutuvaa energiaa 2010 mennessä, josta puolet tuulienergiaa. Espanja tuulivoimatavoite on 20 GW vuonna 2011 ja suunniteltu tavoite 29 GW vuonna 2016. Tuulivoimaa tuetaan vapaavalintaisesti 20 vuoden syöttötariffilla tai 40 % sähkönhintabonuksella. Espanja on ensimmäinen maa, joka vaatii aurinkokennojen asennusta uusiin rakennuksiin ja toinen aurinkolämmitetyn veden käyttöön. Vuodesta 2006 laki asettaa minimivelvoitteet aurinkolämmitystä (30-70 %) sekä aurinkokennoja uusille rakennuksille ja korjausrakentamiseen. Kaupungeilla on myös omia tavoitteita. Esimerkiksi Barcelonassa uusien rakennusten ja korjattavien rakennusten lämpimästä vedestä 60 prosenttia täytyy lämmitä aurinkoenergialla. Barcelonan kaupungin tavoite on 100 000 neliötä aurinkolämmitystä vuonna 2010.

Katso myös
----------

* Kestävä kehitys alueittain ja maittain

Lähteet
-------

1. ↑  Key world energy statistics 2009 (Arkistoitu – Internet Archive)
2. ↑  Energiläget i siffror, Energy in Sweden, Facts and figures 2006 (Arkistoitu – Internet Archive) ET2006\_44.pdf
3. ↑  Energiläget i siffror, Energy in Sweden, Facts and figures 2007 (Arkistoitu – Internet Archive) taulukko 25 ET2007\_50.pdf
4. ↑  Energiläget i siffror 2008 (Arkistoitu – Internet Archive) Taulukko.26 ET2008:20 Energimyndigheten
5. ↑  Key world energy statistics 2009 (Arkistoitu – Internet Archive) IEA
6. ↑  Aurinkoinen Espanja: Sähköntuotanto ja kulutus Espanjassa *AurinkoinenEspanja.fi*.  23.1.2024. Viitattu 25.1.2024.
7. ↑  Year 2009: More wind power capacity installed in the EU than any other power technology EWEA 2/2010
8. ↑  Global installed wind power capacity (MW) (Arkistoitu – Internet Archive) Global wind Energy Council 6.2.2008
9. ↑  Al Gore: Our Choice,A plan to solve the climate crises, Bloomsbury 2009 s. 157
10. ↑  On a first assessment of national energy efficiency action plans as required by directive 2006/32/ec on energy end-use efficiency and energy services moving forward together on energy efficiency (Arkistoitu – Internet Archive) Euroopan komissio, Bryssel, 23.1.2008
11. 1 2 3  Espanja tiukalle energiansäästökuurille, Helsingin Sanomat 3.8.2008 B3
12. ↑  Proposal for a Directive of the European Parliament and of the Council on the promotion of the use of energy from renewable sources (Arkistoitu – Internet Archive) 23.1.2008, s. 42
13. ↑  [  Wind energy barometer 2008] EurObserv’ER Systèmes solaires Le journal des énergies renouvelables n° 183 ss. 78 ja 87, 2/2008
14. ↑  [2005: Record year for investments in renewable energy] REN21: Renewables Global Status Report 2006 Update, REN21 sihteeristö (Pariisi) ja Worldwatch instituutti (Washington, DC), 18.7.2006]
15. ↑   (Arkistoitu – Internet Archive)
16. ↑  Renewables 2007 Global Status Report (Arkistoitu – Internet Archive) REN21 sihteeristö (Pariisi) ja Worldwatch instituutti (Washington, DC), 2008. s26